চুনারুঘাট প্রতিনিধি ॥ চুনারুঘাট থানা পুলিশ অভিযান চালিয়ে ডাকাত আক্তার মিয়াকে আটক করেছে। গতকাল শনিবার সন্ধ্যা ৬টায় শানখলা ইউনিয়ন অফিসের সামন থেকে তাকে আটক করা হয়। আটক আক্তার মিয়া (৩২) পাইকপাড়া ইউনিয়নের বাজে সতং গ্রামের মৃত সুরুত আলীর পুত্র। জানা যায়, শনিবার সন্ধ্যা ৬টার দিকে গোপন সংবাদের ভিত্তিতে চুনারুঘাট থানার এএসআই আলমাস ও মলাইসহ একদল পুলিশ বিশেষ অভিযান চালিয়ে শানখলা ইউনিয়ন অফিসের সামন থেকে একটি চাইনিজ চুরিসহ হাতেনাতে তাকে আটক করে। চুনারুঘাট থানার ওসি নির্মলেন্দু চক্রবর্তী বিষয়টির সত্যতা নিশ্চিত করে জানান, ডাকাত আক্তার মিয়া দীর্ঘদিন ধরে পুলিশের চোখে ফাঁকি দিয়ে পালিয়ে বেড়াচ্ছিল। আক্তার মিয়ার বিরুদ্ধে চুনারুঘাট থানা সহ বিভিন্ন থানায় একাধিক মামলা রয়েছে বলেও জানান তিনি।